
1.	A GYÓGYSZER NEVE

Vaxigrip Tetra szuszpenziós injekció előretöltött fecskendőben
Kvadrivalens influenza vakcina (hasított vírus, inaktivált)


2.	MINŐSÉGI ÉS MENNYISÉGI ÖSSZETÉTEL

A következő influenza vírus (inaktivált, hasított) törzsek*:

A/Victoria/4897/2022 (H1N1)pdm09-szerű törzs (A/Victoria/4897/2022, IVR-238) 
...	15 mikrogramm HA**

A/Croatia/10136RV/2023 (H3N2)-szerű törzs (A/Croatia/10136RV/2023, X-425A)
.......................	............................................15 mikrogramm HA**

B/Austria/1359417/2021-szerű törzs (B/Michigan/01/2021, vad típus)
	...........................................................................15 mikrogramm HA**

B/Phuket/3073/2013-szerű törzs (B/Phuket/3073/2013, vad típus)	15 mikrogramm HA**

0,5 ml-es adagonként

*	Egészséges csirketenyészetekből származó, megtermékenyített tyúktojásokban elszaporítva
**	hemagglutinin

A vakcina megfelel a WHO (Egészségügyi Világszervezet) – északi féltekére vonatkozó – ajánlásainak és az EU követelményeinek a 2025/2026-os szezonra.

A segédanyagok teljes listáját lásd a 6.1 pontban.

A Vaxigrip Tetra nyomokban tartalmazhat a gyártásból visszamaradó anyagokat, mint például a tojásból származó ovalbumint, továbbá neomicint, formaldehidet és oktoxinol-9-et (lásd 4.3 pont).


3.	GYÓGYSZERFORMA

Szuszpenziós injekció előretöltött fecskendőben.
Óvatos felrázás után a vakcina színtelen, opálos folyadék.


4.	KLINIKAI JELLEMZŐK

4.1	Terápiás javallatok

A Vaxigrip Tetra a vakcina által tartalmazott két influenza A vírus altípus és két influenza B vírus típus által okozott influenza megelőzésére javallott:
· felnőttek, beleértve a várandós nőket is, és 6 hónapos vagy idősebb gyermekek aktív immunizálására
· csecsemők – születésüktől legfeljebb 6 hónapos korukig tartó – passzív védelmére, ami a várandós nő vakcinációja után alakul ki (lásd 4.4, 4.6 és 5.1 pont).

A Vaxigrip Tetra-t a hivatalos ajánlásoknak megfelelően kell alkalmazni.

4.2	Adagolás és alkalmazás

Adagolás

A trivalens vakcinákkal szerzett klinikai tapasztalatok alapján a vakcina által biztosított védettség időtartama miatt, és mivel az influenza vírustörzsek elterjedése évente változhat, ajánlott évente újraoltást végezni az influenza vakcinával.

Felnőttek: egy 0,5 ml-es dózis.

Gyermekek és serdülők
· 6 hónapos vagy idősebb és betöltött 18. életév közötti életkorú gyermekek és serdülők esetében: egy 0,5 ml-es dózis.
9 évesnél fiatalabb gyermekeknek, akik korábban még nem voltak beoltva, egy második 0,5 ml-es dózis is adandó, legalább 4 héttel az első oltás után.

· 6 hónaposnál fiatalabb csecsemők: a Vaxigrip Tetra alkalmazásának (aktív immunizálás) biztonságosságát és hatásosságát még nem igazolták. Nincsenek rendelkezésre álló adatok.
Passzív immunizálásra vonatkozóan: a terhesség során adott egyszeri 0,5 ml-es adag védettséget biztosíthat a csecsemőnek, a születésétől kezdve legfeljebb 6 hónapos koráig, de ezek közül a csecsemők közül nem mindegyiknél alakul ki védettség (lásd 5.1 pont).

Az alkalmazás módja

A vakcinát intramuscularis vagy subcutan injekció formájában kell beadni.

Az intramuscularis injekció beadására előnyben részesítendő területek 6 hónapostól 35 hónapos korú gyermekeknél a comb anterolateralis része (vagy a deltaizom, ha az izomtömeg megfelelő), illetve a deltaizom a 36 hónaposnál idősebb gyermekek és felnőttek esetében.

Óvintézkedések a gyógyszer felhasználása vagy alkalmazása előtt
A gyógyszer alkalmazása előtti feloldására vonatkozó utasításokat lásd a 6.6. pontban.

4.3	Ellenjavallatok

A készítmény hatóanyagaival, a 6.1 pontban felsorolt bármely segédanyagával vagy az esetlegesen nyomokban jelenlévő tojás eredetű maradványanyagokkal (ovalbuminnal, csirkefehérjével), neomicinnel, formaldehiddel és oktoxinol-9-cel szembeni túlérzékenység.

Mérsékelt vagy súlyos láz vagy akut megbetegedés esetén a védőoltás beadását el kell halasztani.

4.4	Különleges figyelmeztetések és az alkalmazással kapcsolatos óvintézkedések

Nyomonkövethetőség
A biológiai készítmények könnyebb nyomonkövethetősége érdekében az alkalmazott készítmény nevét és gyártási tételszámát egyértelműen dokumentálni kell.

Mint minden injekciós védőoltás esetében, megfelelő gyógyszeres kezelésnek és felügyeletnek mindig rendelkezésre kell állnia a vakcina beadását követően esetlegesen kialakuló anafilaxiás reakció ellátására.

A Vaxigrip Tetra-t minden esetben tilos intravascularisan beadni!

Más intramuscularisan alkalmazott védőoltásokhoz hasonlóan ezt a vakcinát is különös gondossággal kell beadni thrombocytopenia vagy vérzési rendellenesség esetén, mivel az intramuscularis injekció beadása után ilyen esetekben vérzés jelentkezhet.

Bármely vakcina beadását követően, illetve akár azt megelőzően is, a tűszúrásra adott pszichogén válaszreakcióként előfordulhat syncope (ájulás). Olyan óvintézkedéseket kell tenni, amelyekkel megelőzhetőek az ájulás miatt bekövetkező sérülések és kezelhetők az ájulási reakciók.

A Vaxigrip Tetra azon influenzavírus törzsek ellen nyújt védelmet, amelyekből a vakcinát készítették.

Más védőoltásokhoz hasonlóan a Vaxigrip Tetra sem nyújt védettséget minden beoltott személy számára.

A passzív védelmet illetően a terhesség alatt történő vakcinációt követően nem mindegyik 6 hónaposnál fiatalabb csecsemőnél alakul ki védettség (lásd 5.1 pont).

Az ellenanyag-képződés elégtelen lehet endogén vagy iatrogén immunszuppresszióban szenvedő betegeknél.

Kölcsönhatások a szerológiai vizsgálatokkal
Lásd 4.5 pont.

A Vaxigrip Tetra káliumot és nátriumot tartalmaz
A készítmény kevesebb mint 1 mmol káliumot (39 mg), és kevesebb mint 1 mmol nátriumot (23 mg) tartalmaz dózisonként, azaz gyakorlatilag „kálium-” és „nátriummentes”.

4.5	Gyógyszerkölcsönhatások és egyéb interakciók

A Vaxigrip Tetra-val interakciós vizsgálatokat nem végeztek.

A Vaxigrip-pel szerzett klinikai tapasztalatok alapján a Vaxigrip Tetra adható egyidejűleg más vakcinákkal. Egyidejű alkalmazás esetén eltérő beadási helyeket és külön fecskendőket kell használni.

Csökkent immunválasz léphet fel immunszuppressziós kezelés alatt álló betegnél.

Influenza vakcinációt követően az ELISA-módszerrel vizsgált HIV1, Hepatitis C, és különösképpen a HTLV1 (humán T-sejtes leukaemia-lymphoma vírus) ellenanyagok kimutatásakor álpozitív szerológiai eredményeket figyeltek meg. A Western Blot módszer megcáfolja az ELISA teszt álpozitív eredményeit. Az átmeneti álpozitív reakciókat a vakcina által kiváltott IgM-válasz okozhatja.

4.6	Termékenység, terhesség és szoptatás

Terhesség
Terhes nőknél az influenza szövődményeinek, így a koraszülés, hospitalizáció, halál bekövetkezésének is magas a kockázata, ezért a terhes nőket ajánlatos beoltani influenza elleni vakcinával.

A Vaxigrip Tetra a terhesség bármely szakaszában beadható. 

A terhesség második és harmadik trimeszterében alkalmazott inaktivált influenzavakcinák biztonságosságára vonatkozóan több adat áll rendelkezésre, mint az első trimeszterre vonatkozóan, azonban a világszerte beadott influenza vakcinák, így a Vaxigrip Tetra és a Vaxigrip (trivalens inaktivált influenzavakcina) alkalmazásából származó adatok nem utalnak a vakcinával összefüggésbe hozható, akár az anyát, akár a magzatot érintő nemkívánatos hatásokra.
Ez egyezik egy klinikai vizsgálat eredményével, ahol a Vaxigrip Tetra-t és a Vaxigrip-et a második és harmadik trimeszterben adták be (a Vaxigrip Tetra esetén: 230 terhes nő és 231 élve születés; a Vaxigrip esetén: 116 terhes nő és 119 élve születés).

A terhesség második vagy harmadik trimeszterében alkalmazott trivalens inaktivált influenza vakcinával (Vaxigrip tiomerzálmentes összetétel) végzett négy klinikai vizsgálat adatai nem utaltak a vakcinával összefüggésbe hozható, a magzatot, az újszülöttet, a csecsemőt, vagy az anyát érintő nemkívánatos hatásokra (a vizsgálatokban több mint 5000 terhes nő vett részt, és több mint 5000 újszülöttnél történt utánkövetés a születéstől kb. 6 hónapig).

Dél-Afrikában és Nepálban végzett klinikai vizsgálatokban nem volt szignifikáns különbség a Vaxigrip- és a placebocsoport között a magzati, újszülött- és anyai események tekintetében (beleértve a vetélést, halva születést, koraszületést és a kis súllyal születést is).

Egy Malin végzett vizsgálatban nem volt szignifikáns különbség a Vaxigrip- és a kontrollvakcina (kvadrivalens meningococcus konjugált vakcina)-csoportok között a koraszülés, halvaszületés, a kis súllyal születés/korához képest fejletlen magzati arányok tekintetében.

További információkért lásd a 4.8 és 5.1 pontot.

A Vaxigrip Tetra-val végzett egyetlen állatkísérlet nem igazolt direkt vagy indirekt káros hatásokat a vemhesség, az embrionális- vagy magzati fejlődés vagy a korai postnatalis fejlődés tekintetében.

Szoptatás
A Vaxigrip Tetra szoptatás alatt alkalmazható.

Termékenység
Humán termékenységre vonatkozó adatok nem állnak rendelkezésre. A Vaxigrip Tetra-val végzett egyetlen állatkísérlet nem igazolt káros hatásokat a női fertilitás tekintetében.

4.7	A készítmény hatásai a gépjárművezetéshez és a gépek kezeléséhez szükséges képességekre

A Vaxigrip Tetra nem vagy csak elhanyagolható mértékben befolyásolja a gépjárművezetéshez és a gépek kezeléséhez szükséges képességeket.

4.8	Nemkívánatos hatások, mellékhatások

A biztonságossági profil összefoglalása

A Vaxigrip Tetra biztonságosságát 6 klinikai vizsgálatban értékelték, amelyekben 3040, 18 és 60 év közötti felnőtt, 1392, 60 év fölötti idős és 429, 9 és 17 év közötti gyermek és serdülő kapott egy adag Vaxigrip Tetra-t, és 884, 3 és 8 év közötti gyermek kapott 1 vagy 2 adag Vaxigrip Tetra-t, az influenza elleni vakcinázási előzményeik függvényében, illetve 1614, 6-tól 35 hónapos korú gyermek kapott két adag (0,5 ml) Vaxigrip Tetra-t.

A legtöbb reakció a vakcina beadását követő 3 napon belül jelentkezett és a kialakulástól számított 1‑3 napon belül spontán megszűnt. A reakciók intenzitása enyhe volt.

A vakcina beadását követően az összes populációban, beleértve a 6-tól 35 hónapos korú gyermekek teljes csoportját, a leggyakrabban jelentett mellékhatás a beadás helyén fellépő fájdalom volt (52,8% és 56,5% között a 3 és 17 év közötti gyermekek és serdülők, valamint a felnőttek esetében; 26,8% a 6-tól 35 hónapos korú gyermekek esetében, és 25,8% az idősek esetén). A 24 hónaposnál fiatalabb gyermekek alcsoportjában az ingerlékenység (32,3%) volt a leggyakrabban jelentett mellékhatás.
A 24-től 35 hónapig terjedő életkorú gyermekek alcsoportjában a rossz közérzet (26,8%) a leggyakrabban jelentett mellékhatás.

A vakcina beadását követően jelentett egyéb leggyakoribb mellékhatások az alábbiak voltak:
· Felnőttek: fejfájás (27,8%), myalgia (23%) és rossz közérzet (19,2%).
· Idősek: fejfájás (15,6%) és myalgia (13,9%).
· 9 és betöltött 18. év közötti gyermekek és serdülők: myalgia (29,1%), fejfájás (24,7%), rossz közérzet (20,3%) és duzzanat az injekció beadási helyén (10,7%).
· 3 és 8 év közötti gyermekek: rossz közérzet (30,7%), myalgia (28,5%), fejfájás (25,7%), duzzanat az injekció beadási helyén (20,5%), erythema az injekció beadási helyén (20,4%), induratio az injekció beadási helyén (16,4%), hidegrázás (11,2%).
· Minden 6 és 35 hónap közötti gyermek: láz (20,4%) és erythema az injekció beadási helyén (17,2%).
· 24 hónapnál fiatalabb gyermekek: étvágycsökkenés (28,4%) szokatlan sírás (27,1%), hányás (16,1%) és álmosság (13,9%).
· 24 és 35 hónap közötti gyermekek: fejfájás (11,9%) és myalgia (11,6%).

Összességében a mellékhatások általában ritkábban jelentkeztek időseknél, mint a felnőttek, illetve gyermekek és serdülők esetében.

A mellékhatások táblázatos összefoglalása

Az alábbi adatok összefoglalják a mellékhatások gyakoriságát, amelyeket Vaxigrip Tetra-val történő immunizálás után a klinikai vizsgálatokban, és világszerte, a forgalomba hozatalt követően végzett gyógyszerbiztonsági vizsgálatok során jegyeztek fel.

A mellékhatások a gyakorisági kategóriák szerint vannak felsorolva, a következő egyezményes jelölésnek megfelelően:
Nagyon gyakori (≥ 1/10);
Gyakori (≥ 1/100 – < 1/10);
Nem gyakori (≥ 1/1000 – < 1/100);
Ritka (≥ 1/10 000 – < 1/1000);
Nagyon ritka (< 1/10 000).
[bookmark: _Hlk34042368]Nem ismert (a gyakoriság a rendelkezésre álló adatokból nem állapítható meg): a mellékhatások a Vaxigrip Tetra forgalomba hozatalát követő spontán jelentéseken alapulnak. Mivel ezeket a mellékhatásokat önkéntesen, bizonytalan méretű népességcsoportból jelentették, gyakoriságukat nem lehet megbízhatóan megbecsülni.

[bookmark: _Hlk34042387]A mellékhatások az egyes gyakorisági kategóriákon belül csökkenő sorrendben kerülnek felsorolásra.

Felnőttek és idősek

Az alábbiakban bemutatott biztonságossági profil:
· 3040, 18 és 60 év közötti felnőtt és 1392, 60 évesnél idősebb személy adatain, és
· az egész világon, a forgalomba hozatalt követően megfigyelt adatokon alapul (*).

	MELLÉKHATÁSOK
	GYAKORISÁG

	Vérképzőszervi és nyirokrendszeri betegségek és tünetek

	Lymphadenopathia(1)
	Nem gyakori

	Immunrendszeri betegségek és tünetek

	Túlérzékenység(1), allergiás reakciók, mint például: angiooedema (1), allergiás dermatitis(1), generalizált pruritus (1), urticaria (1), pruritus (2), erythema.
	Ritka

	Anaphylaxiás reakciók
	Nem ismert*

	Idegrendszeri betegségek és tünetek

	Fejfájás
	Nagyon gyakori

	Szédülés(3)
	Nem gyakori

	Paraesthesia, somnolentia, 
	Ritka

	Érbetegségek és tünetek

	Hőhullámok(4)
	Nem gyakori

	Légzőrendszeri, mellkasi és mediastinalis betegségek és tünetek

	Nehézlégzés(1)
	Ritka

	Emésztőrendszeri betegségek és tünetek

	Hasmenés, hányinger(5)
	Nem gyakori

	A bőr és a bőr alatti szövet betegségei és tünetei

	Hyperhidrosis
	Ritka

	A csont- és izomrendszer, valamint a kötőszövet betegségei és tünetei
	

	Myalgia
	Nagyon gyakori

	Arthralgia(1)
	Ritka

	Általános tünetek, az alkalmazás helyén fellépő reakciók

	Rossz közérzet(6)
Fájdalom az injekció beadásának helyén
	Nagyon gyakori

	Hidegrázás, láz(2)
Erythema az injekció beadásának helyén, duzzanat az injekció beadási helyén, induratio az injekció beadásának helyén
	Gyakori

	Fáradtság
Véraláfutás az injekció beadásának helyén, pruritus az injekció beadási helyén, melegségérzés az injekció beadási helyén
	Nem gyakori

	Gyengeség, influenzaszerű tünetek
Diszkomfort érzés az injekció beadásának helyén(1)
	Ritka


(1) Felnőtteknél	(2) Nem gyakori időseknél	(3) Ritka felnőtteknél
(4) Időseknél	(5) Ritka időseknél	(6) Gyakori időseknél

Gyermekek és serdülők

Az alábbiakban bemutatott biztonságossági profil: 
· 429, 9 és betöltött 18. év közötti gyermek és serdülő adatain, akik egy Vaxigrip Tetra adagot kaptak, és 884, 3 és 8 év közötti gyermek adatain, akik egy vagy két Vaxigrip Tetra adagot kaptak, az influenza elleni oltási előzményeik függvényében
· az egész világon, a forgalomba hozatalt követően megfigyelt adatokon alapul (*).

	MELLÉKHATÁSOK
	GYAKORISÁG

	Vérképzőszervi és nyirokrendszeri betegségek és tünetek

	Thrombocytopenia(1)
	Nem gyakori

	Immunrendszeri betegségek és tünetek

	Allergiás reakciók, beleértve az anaphylaxiás reakciókat is
	Nem ismert*

	Pszichiátriai kórképek

	Sóhajtozás(2), nyugtalanság(2)
	Nem gyakori

	Idegrendszeri betegségek és tünetek

	Fejfájás
	Nagyon gyakori

	Szédülés(2)
	Nem gyakori

	Emésztőrendszeri betegségek és tünetek

	Hasmenés, hányás(2), gyomortáji fájdalom(2)
	Nem gyakori

	A csont- és izomrendszer, valamint a kötőszövet betegségei és tünetei

	Myalgia
	Nagyon gyakori

	Arthralgia(2)
	Nem gyakori

	Általános tünetek, az alkalmazás helyén fellépő reakciók

	Rossz közérzet, hidegrázás(3)
Fájdalom az injekció beadásának helyén, duzzanat az injekció beadásának helyén, erythema az injekció beadásának helyén(3), induratio az injekció beadásának helyén(3)
	Nagyon gyakori

	Láz
Véraláfutás az injekció beadásának helyén 
	Gyakori

	Fáradtság(2),
Melegségérzés az injekció beadásának helyén(2), pruritus az injekció beadásának helyén(4)
	Nem gyakori


(1) Egy 3 éves gyereknél jelentették	(2) 3 és 8 év közötti gyermekeknél jelentették
(3) Gyakori 9 és betöltött 18. év közötti gyermekeknél és serdülőknél	(4) 9 és betöltött 18. év közötti gyermekeknél és serdülőknél jelentették

Az alábbiakban bemutatott biztonságossági profil:
· 1614, 6-tól 35 hónapos életkorú gyermek adatain, akik két adag Vaxigrip Tetra-t kaptak
· az egész világon, a forgalomba hozatalt követően megfigyelt adatokon alapul (*).


	 MELLÉKHATÁSOK
	GYAKORISÁG

	Immunrendszeri betegségek és tünetek

	Túlérzékenység
	Nem gyakori

	Allergiás reakciók, mint generalizált pruritus, papularis kiütés
	Ritka

	Anaphylaxiás reakciók
	Nem ismert*

	Idegrendszeri betegségek és tünetek

	Fejfájás(1)
	Nagyon gyakori

	Emésztőrendszeri betegségek és tünetek

	Hányás(2)
	Nagyon gyakori

	Hasmenés
	Nem gyakori

	A csont- és izomrendszer, valamint a kötőszövet betegségei és tünetei

	Myalgia(3)
	Nagyon gyakori

	Általános tünetek, az alkalmazás helyén fellépő reakciók

	Ingerlékenység(4), étvágycsökkenés(4), szokatlan sírás(5), rossz közérzet (3), láz, álmosság (5)
Fájdalom/érzékenység az injekció beadásának helyén, erythema az injekció beadásának helyén 
	Nagyon gyakori

	Hidegrázás (1)
Induratio az injekció beadásának helyén, duzzanat az injekció beadásának helyén, véraláfutás az injekció beadási helyén
	Gyakori

	Influenzaszerű betegség 
Bőrkiütés az injekció beadásának helyén, pruritus az injekció beadásának helyén
	Ritka


(1)  ≥24 hónapos korú gyermekeknél jelentették	(2) Nem gyakori ≥24 hónapos korú gyermekeknél	
(3) Ritka <24 hónapos korú gyermekeknél	(4) Ritka ≥24 hónapos korú gyermekeknél
(5) <24 hónapos korú gyermekeknél jelentették

A Vaxigrip Tetra biztonságossági profilja 6 hónapos és 8 év közötti gyermekeknél hasonló volt az első és a második injekciót követően, és a mellékhatások incidenciája alacsonyabb volt az első injekció beadásához képest a második injekciót követően a 6-tól 35 hónapos korú gyermekek esetében.

Nemkívánatos események

Az alábbi nemkívánatos eseményeket a Vaxigrip forgalomba hozatalát követően jelentették. A Vaxigrip Tetra alkalmazásával összefüggő ok-okozati viszonyt nem igazolták.


Vérképzőszervi és nyirokrendszeri betegségek és tünetek
Átmeneti thrombocytopenia (1), lymphadenopathia (1)

Idegrendszeri betegségek és tünetek
Paresthesia (1), Guillain–Barre-szindróma (GBS), neuritis, neuralgia, convulsio, encephalomyelitis

Érbetegségek és tünetek
Vasculitis, mint például a Henoch–Schonlein purpura, amely egyes esetekben átmeneti veseérintettséggel társulhat.

(1) ezeket a nemkívánatos eseményeket klinikai vizsgálatokban csak bizonyos korcsoportoknál jelentették (lásd A mellékhatások táblázatos összefoglalása).

Egyéb különleges betegcsoportok

A klinikai vizsgálatokba beválasztott, társbetegségekben szenvedő korlátozott számú vizsgálati alanynál megfigyelt Vaxigrip Tetra biztonságossági profil nem különbözött a teljes populációban megfigyelttől. Továbbá, a vesetranszplantáción átesett betegek, és az asztmás betegek bevonásával végzett Vaxigrip vizsgálatok nem mutattak jelentős eltéréseket a Vaxigrip biztonságossági profilja tekintetében ezen populációknál.

Terhesség
A Dél-Afrikában és Malin, terhes nők bevonásával, Vaxigrip-pel végzett klinikai vizsgálatokban (lásd 4.6 és 5.1 pont) a vakcina beadását követő 7 napon belül jelentett helyi és szisztémás mellékhatások gyakorisága megegyezett a felnőttek körében végzett klinikai vizsgálatok során jelentett mellékhatások gyakoriságával. A dél-afrikai vizsgálatban a helyi reakciók gyakoribbak voltak a Vaxigrip-csoportban, mint a placebocsoportban a HIV-negatív és a HIV-pozitív kohorszokban egyaránt. A szervezett adatgyűjtésből származó (solicited) mellékhatásokat illetően nem volt más szignifikáns különbség a Vaxigrip- és a placebocsoportok között, egyik kohorszban sem.

Egy klinikai vizsgálatban, amit a Vaxigrip Tetra-val végeztek terhes nők bevonásával Finnországban (lásd 4.6 és 5.1 pont), a Vaxigrip Tetra beadását követő 7 napon belül jelentett, szervezett adatgyűjtésből származó (solicited) lokális és szisztémás reakciók gyakorisága megfelelt a Vaxigrip Tetra-val végzett klinikai vizsgálatokban a nem terhes felnőttek esetében jelentett reakciók gyakoriságával, bár néhány reakció esetében az előfordulás gyakorisága nagyobb volt (fájdalom az injekció beadásának helyén, rossz közérzet, hidegrázás, fejfájás, myalgia).

Feltételezett mellékhatások bejelentése
A gyógyszer engedélyezését követően lényeges a feltételezett mellékhatások bejelentése, mert ez fontos eszköze annak, hogy a gyógyszer előny/kockázat profilját folyamatosan figyelemmel lehessen kísérni. Az egészségügyi szakembereket kérjük, hogy jelentsék be a feltételezett mellékhatásokat a hatóság részére az V. függelékben található elérhetőségek valamelyikén keresztül.

4.9	Túladagolás

Érkezett jelentés olyan esetekről, amikor az ajánlott dózisnál több Vaxigrip Tetra-t adtak be (túladagolás). A mellékhatások bejelentésekor, az információ konzisztens volt a Vaxigrip Tetra 4.8 pontban leírt, már ismert biztonságossági profiljával.


5.	FARMAKOLÓGIAI TULAJDONSÁGOK

5.1	Farmakodinámiás tulajdonságok

Farmakoterápiás csoport: influenza vakcina, ATC kód: J07BB02.

Hatásmechanizmus

A Vaxigrip Tetra négy influenzavírus-törzs ellen nyújt aktív immunizálást (két A altípus és két B típus), amelyeket a vakcina tartalmaz.

A Vaxigrip Tetra 23 héten belül humorális antitesteket indukál a hemagglutininek ellen. Ezek az antitestek neutralizálják az influenzavírusokat.

Az inaktivált influenzavírus-vakcinákkal végzett oltás utáni hemagglutináció-gátló (hemagglutination‑inhibition, HAI) antitest titer adott szintjeit nem korrelálnak az influenza megbetegedés elleni védelem mértékével, de a HAI antitesttitereket a vakcina aktivitásának mértékeként használták fel. Egyes humán alanyokkal végzett provokációs vizsgálatokban a HAI antitesttiter ≥ 1:40 értéke az alanyok legfeljebb 50%-ánál fellépő influenza elleni védettséggel volt összefüggésben.

Mivel az influenzavírusok folyamatosan változnak, a vakcinához kiválasztott vírustörzseket a WHO évente felülvizsgálja.
A Vaxigrip Tetra-val történő évenkénti újraoltást nem vizsgálták. Ennek ellenére a trivalens vakcina klinikai tapasztalata alapján, a fertőző törzsek évente történő változása miatt, valamint az oltóanyag által nyújtott védelem időtartama miatt évente ajánlott beadni az oltást.

A Vaxigrip Tetra hatásossága

Gyermekek és serdülők 
· 6–35 hónapos gyermekek (aktív immunizálás)
Egy randomizált, placebokontrollos vizsgálatban, amelyet 4 régióban (Afrika, Ázsia, Latin-Amerika és Európa) végeztek 4 influenza szezonban, több mint 5400, 6-tól 35 hónapos korú gyermek bevonásával, akik két dózis (0,5 ml) Vaxigrip Tetra-t (n=2722) vagy placebót (n=2717) kaptak, a második adagot az első beadását követő 28. napon adták be. A vizsgálat célja a Vaxigrip Tetra hatásosságának értékelése volt az olyan influenza megbetegedések megelőzésében, amiket laboratóriumi vizsgálattal igazoltan a vakcinában lévő bármely A és/vagy B törzs vagy a vakcinában lévő törzsekhez (szekvenálással igazoltan) hasonló törzsek okoztak.

A reverz transzkriptáz polimeráz láncreakcióval (RT-PCR), és/vagy vírustenyészettel végzett laboratóriumi vizsgálati eredmények alapján igazolt influenzát influenzaszerű megbetegedésként (ILI) definiálták [≥ 38 °C-os lázzal (amely legalább 24 órán át fennáll) egyidejűleg megjelenik a következő tünetek legalább egyike: köhögés, orrdugulás, orrfolyás, pharyngitis, otitis, hányás vagy hasmenés].

1. táblázat: Influenza megbetegedések aránya és a Vaxigrip Tetra hatásossága laboratóriumi vizsgálattal igazoltan influenzás gyermekeknél, 6-tól 35 hónapos korig 
	
	Vaxigrip Tetra
(n=2589)
	Placebo
(n=2591)
	Hatásosság

	
	N
	Influenza megbetegedések aránya 
(%)
	N
	Influenza megbetegedések aránya
(%)
	% (kétoldali 95%-os CI)

	Laboratóriumi vizsgálattal igazolt influenza, amelynek kiváltó oka:
	
	
	
	
	

	    - bármilyen, A vagy B típusú influenzavírus
	122
	4,72
	255
	9,84
	52,03 (40,24; 61,66)

	    - a vakcinában található vírusokhoz hasonló törzsek
	26
	1,01
	85
	3,28
	69,33 (51,93; 81,03)


n: A vizsgált gyermekek száma (minden vizsgálati alany)
N: a felsorolt kritériumoknak megfelelő vizsgálati alanyok száma
CI: konfidencia intervallum

Ezen túlmenően egy előre meghatározott kiegészítő elemzés szerint a Vaxigrip Tetra a laboratóriumi vizsgálattal igazolt, bármilyen törzs által okozott, súlyos influenzás megbetegedések 56,6%-át (95%-os CI: 37,0; 70,5), és a laboratóriumi vizsgálattal igazolt, a vakcinában található vírusokhoz hasonló törzsek által okozott, súlyos influenzás megbetegedések 71,7%-át (95%-os CI: 43,7; 86, 9) előzte meg. Továbbá a Vaxigrip Tetra-t kapó vizsgálati alanyok 59,2%-kal (95%-os CI: 44,4; 70,4) kisebb valószínűséggel estek át orvosi kezelésre szoruló influenzás megbetegedésen, mint a placebóval kezelt vizsgálati alanyok.

Laboratóriumi vizsgálattal igazolt, súlyos influenzás megbetegedéseket RT-PCR-vel és/vagy vírustenyészettel igazolt influenzás megbetegedésként (ILI) határozták meg, az alábbi kritériumok legalább egyikének megléte esetén:
· > 39,5°C láz a 24 hónapnál fiatalabb, vagy ≥ 39,0°C láz a 24 hónapos vagy idősebb vizsgálati alanyok esetében
· és/vagy legalább egy szignifikáns ILI-tünet, ami a mindennapi tevékenységek elvégzését akadályozza (köhögés, orrdugulás, orrfolyás, pharyngitis, otitis, hányás, hasmenés),
· és/vagy a következők egyike: akut otitis media, akut alsó légúti fertőzés (pneumonia, bronchiolitis, bronchitis, krupp), kórházi felvétel.

· 3 és 8 év közötti gyermekek (aktív immunizálás)
A 3 és 8 év közötti gyermekeknél megfigyelt immunválasz alapján, a Vaxigrip Tetra hatásossága ebben a korcsoportban legalábbis várhatóan hasonlónak bizonyul a 6 és 35 hónapos gyermeknél megfigyeltekhez (lásd fent a „6-tól 35 hónapos korú gyermekek” és alább „A Vaxigrip Tetra immunogenitása” részt).

-	Terhességben történt vakcinációt követően született, 6 hónapnál fiatalabb csecsemők (passzív védelem):
Hat hónaposnál fiatalabb csecsemőknél az influenzás megbetegedésnek magas a kockázata, és nagyobb arányban van szükség kórházi kezelésre, ugyanakkor az influenzavakcina aktív immunizálásra nem javallt ebben a korcsoportban. 

A hatásosságot nem vizsgálták olyan csecsemőknél, akiknek az édesanyja egyszeri adagban kapott 0,5 ml Vaxigrip Tetra-t a második vagy a harmadik trimeszterben, ugyanakkor a trivalens inaktivált influenza vakcina (Vaxigrip) hatásosságát klinikai vizsgálatokban igazolták azoknál a csecsemőknél, akiknek az édesanyja a második vagy harmadik trimeszterben 0,5 ml egyszeri adagot kapott. Ezek az eredmények extrapolálhatók a Vaxigrip Tetrára.

Az első trimeszterben alkalmazott trivalens inaktivált influenza vakcina (Vaxigrip) hatásosságát nem vizsgálták csecsemőknél ezekben a vizsgálatokban. Ha a vakcináció szükségessé válik az első trimeszterben, az oltást nem szabad elhalasztani (lásd 4.6 pont).

Malin, Nepálban és Dél-Afrikában végzett randomizált, kontrollos, IV. fázisú klinikai vizsgálatokban kb. 5000 terhes nő kapott Vaxigrip-et (tiomerzálmentes trivalens influenza vakcina) és kb. 5000-en kaptak placebót vagy kontroll vakcinát (kvadrivalens, meningococcus konjugált vakcina) a terhesség második vagy harmadik trimesztere alatt. A vakcina hatásosságát terhes, laboratóriumi vizsgálattal igazoltan influenzás nőknél másodlagos végpontként értékelték mindhárom vizsgálatban.
A Malin és Dél-Afrikában végzett vizsgálatok bizonyították a Vaxigrip hatásosságát influenza megelőzésében a második vagy harmadik trimeszterben történő oltást követően (lásd 2. táblázat). A Nepálban végzett klinikai vizsgálat a Vaxigrip-nek a terhesség második és harmadik trimesztereiben történő alkalmazását az influenza megelőzésére nem bizonyították. 

2. táblázat: Influenza megbetegedések aránya és a Vaxigrip hatásossága terhes, laboratóriumi vizsgálattal igazoltan influenzás nőknél

	
	
	Influenza megbetegedések aránya
 (bármilyen A- vagy B-típus)
% (n/N)
	VAXIGRIP hatásossága
% (95%-os CI)

	
	Trivalens
	Kontroll*
	

	Mali
	0,5 (11/2108)
	1,9 (40/2085)
	70,3 (42,2 – 85,8)

	
	Trivalens
	Placebo
	

	Dél-Afrika
	1,8 (19/1062)
	3,6 (38/1054)
	50,4 (14,5 – 71,2)


* Meningococcus vakcina
N: az elemzésbe vett terhes nők száma  
n: laboratóriumi vizsgálattal igazoltan influenzás alanyok száma
CI: konfidencia intervallum

Ugyanazokban a Malin, Nepálban és Dél-Afrikában végzett, randomizált, kontrollos, IV. fázisú klinikai vizsgálatokban 4898 csecsemő közül 4530 (92%) édesanyja kapott Vaxigrip-et (tiomerzálmentes trivalens influenza vakcina), és 4868 csecsemő közül 4532 (93%) csecsemő édesanyja kapott placebót vagy kontrollvakcinát (kvadrivalens meningococcus konjugált vakcina) (lásd 3. táblázat) a terhesség második vagy harmadik trimesztere alatt. Ezeknél a csecsemőknél kb. 6 hónapos korukig történt utánkövetés.
A vizsgálatok igazolták a Vaxigrip hatásosságát influenza megelőzésében a születést követően kb. 6 hónapos korig olyan csecsemők esetében, akiknek az édesanyja a terhesség második vagy harmadik trimeszterében megkapta az oltást. Ezekben a vizsgálatokban nem vettek részt az első trimeszterben lévő terhes nők; a Vaxigrip hatásosságát ezért nem lehetett értékelni azoknál a csecsemőknél, akiknek az édesanyja az első trimeszterben kapott oltást.

3. táblázat: Influenza megbetegedések aránya és a Vaxigrip hatásossága laboratóriumi vizsgálattal igazoltan influenzás csecsemőknél terhességben történt vakcinációt követően
	
	
	Influenza megbetegedések aránya
(bármilyen A- vagy B-típus)
% (n/N)
	VAXIGRIP hatásossága
% (95%-os CI)

	
	Trivalens
	Kontroll*
	

	Mali
	2,4 (45/1866)
	3,8 (71/1869)

	37,3 (7,6 – 57,8)

	
	Trivalens
	Placebo
	

	Nepál
	4,1 (74/1820)
	5,8 (105/1826)
	30,0 (5 – 48)

	Dél-Afrika
	1,9 (19/1026)
	3,6 (37/1023)
	48,8 (11,6 – 70,4)


* Meningococcus vakcina
N: az elemzésbe bevont csecsemők száma
n: klinikailag igazoltan influenzás alanyok száma
CI: konfidencia intervallum

A hatásossági adatok azt jelzik, hogy azoknál a csecsemőknél, akiknek az édesanyja oltást kapott, az influenza elleni védelem a születést követően idővel csökkent.
A Dél-Afrikában végzett vizsgálatban a vakcina hatásossága a 8 hetes vagy annál fiatalabb csecsemőknél volt a legmagasabb (85,8% [95%-os CI, 38,3 – 98,4]) és idővel csökkent; a vakcina hatásossága 25,5% (95%-os CI, -67,9 – 67,8) volt a >8 – 16 hetes, és 30,4% (95%-os CI, ‑154,9 – 82,6) a >16 – 24 hetes csecsemőknél.

Malin szintén az a tendencia volt megfigyelhető, hogy a trivalens inaktivált influenza vakcina hatásossága a születést követő első 4 hónap során volt nagyobb, az 5. hónap során kisebb, majd jelentős csökkenés következett be a 6. hónapban, amikor a védelem már nem volt kimutatható.

Az influenzás megbetegedés megelőzése kizárólag akkor várható, ha a csecsemő(ke)t azok a törzsek fertőzik meg, mint amelyek ellen az édesanyát beoltották.

A Vaxigrip Tetra immunogenitása

A 18 és 60 év közötti felnőttek, 60 év fölötti idősek, 3 és 8 év közötti, valamint 6 és 35 hónap közötti gyermekek beválasztásával végzett klinikai vizsgálatok a Vaxigrip Tetra által kiváltott immunválaszt vizsgálták a HAI antitest titer mértani átlaga (Geometric mean antibody titer, GMT) a 21. napon (felnőttek) és a 28. napon (gyermekek), a HAI szerokonverziós ráta (a reciprokális titer 4-szeres növekedése vagy a kimutathatósági küszöb alatti szintről [< 10] ≥ 40 reciprokális titerre való növekedés) és HAI GMT arány (post-/prevakcinációs titerek) alapján.

Egy klinikai vizsgálat, amelyet 18 és 60 év közötti felnőttek, és 9 és betöltött 18 év közötti gyermekek és serdülők bevonásával végeztek, leírta a Vaxigrip Tetra által kiváltott immunválaszt a HAI antitest titer mértani átlaga (GMT) vonatkozásában a 21. napon. Egy másik klinikai vizsgálat, amelyet 9 és betöltött 18 év közötti gyermekek és serdülők bevonásával végeztek, a Vaxigrip Tetra esetén kapott immunválaszt írta le.
Egy terhes nők bevonásával végzett klinikai vizsgálatban a Vaxigrip Tetra által kiváltott immunválaszt írták le a következők alapján: HAI antitest titer mértani átlaga a 21. napon, a HAI szerokonverziós ráta, és a HAI antitest titer mértani átlag aránya egy dózis beadását követően a terhesség második vagy harmadik trimeszterében. Ebben a vizsgálatban a placentán keresztüli átvitelt az anyai vér, a köldökzsinórvér, és a szülés során a köldökzsinór-/anyai vér HAI GMT arányai alapján értékelték.

A Vaxigrip Tetra jelentős immunválaszt váltott ki a vakcinában található 4 influenzatörzzsel szemben.

Felnőttek és idősek
Összesen 832, 18 és 60 év közötti felnőtt, és 831, 60 év fölötti idős személy immunválaszát értékelték egy adag Vaxigrip Tetra-t követően.

Az immunogenitási eredményeket az alábbi táblázat foglalja össze:

[bookmark: Table_20130926_135556SNPH][bookmark: _Toc416988993]4. táblázat: 18 és 60 év közötti, és 60 év feletti felnőttek immunogenitási eredményei
	Antigén törzs
	18 és 60 év között
n = 832
	60 év feletti
n = 831

	GMT (95%-os CI)

	A (H1N1)(a)(b)
	608 (563; 657)
	219 (199; 241)

	A (H3N2)(c)
	498 (459; 541) 
	359 (329; 391)

	B (Victoria)
	708 (661; 760) 
	287 (265; 311)

	B (Yamagata)
	1715 (1607; 1830) 
	655 (611; 701)

	SC % (95%-os CI)(c)

	A (H1N1)(a)(b)
	64,1 (60,7; 67,4)
	45,6 (42,1; 49,0)

	A (H3N2)(c)
	66,2 (62,9; 69,4)
	47,5 (44,1; 51,0)

	B (Victoria)
	70,9 (67,7; 74,0)
	45,2 (41,8; 48,7)

	B (Yamagata)
	63,7 (60,3; 67,0)
	42,7 (39,3; 46,2)

	GMTR (95%-os CI) (f)

	A (H1N1)(c)(d)
	9,77 (8,69; 11,0)
	4,94 (4,46; 5,47)

	A (H3N2)(c)
	10,3 (9,15; 11,5)
	5,60 (5,02; 6,24)

	B (Victoria)
	11,6 (10,4; 12,9)
	4,61 (4,18; 5,09)

	B (Yamagata)
	7,35 (6,66; 8,12)
	4,11 (3,73; 4,52)


n (number) = az adott végpontra vonatkozóan elérhető adatokkal rendelkező alanyok száma
GMT: mértani átlag titer; CI (Confidence Interval): konfidenciaintervallum; 
(a) n = 833 a 18–60 éves csoport esetén.
(b) n = 832 60 év feletti csoport esetén
(c) SC (Seroconversion): szerokonverzió vagy SI (Significant Increase): jelentős növekedés: a < 10-es (1/hígítás) beoltás előtti titerrel rendelkező alanyok esetében, a ≥ 40-es (1/hígítás) beoltás utáni titerrel rendelkező alanyok aránya és a ≥ 10-es (1/hígítás) beoltás előtti titerrel rendelkező alanyok esetében, a beoltás előtti titer ≥ négyszeres emelkedését mutató alanyok aránya a beoltás utáni titerhez viszonyítva.
(d) GMTR (Geometric Mean Titer Ratio): mértani átlag titerek aránya: az egyes titer arányok mértani átlaga (beoltás utáni/előtti titerek).

Terhesség és placentális transzfer
Összesen 230 terhes nő kapott Vaxigrip Tetra-t a második vagy harmadik trimeszterben (a terhesség 20. és a 32. hete közötti időszakban).
A HAI módszer alapján megállapított immunogenitási eredményeket terhes nők esetében a Vaxigrip Tetra beadását követő 21. napon az 5. táblázat foglalja össze.

5. táblázat: Terhes nők immunogenitási eredményei HAI módszer alapján a Vaxigrip Tetra beadását követő 21. napon
	Antigén törzs
	QIV 
N=216

		
	GMT (95%-os CI)

	A (H1N1)* 
	525 (466; 592)

	A (H3N2)* 
	341 (286; 407)

	B1 (Victoria)* 
	568 (496; 651)

	B2 (Yamagata)* 
	993 (870; 1134)

		
	≥4-szeres emelkedés n (%) (a)

	A (H1N1)* 
	38,0 (31,5; 44,8)

	A (H3N2)* 
	59,3 (52,4; 65,9)

	B1 (Victoria)* 
	61.1 (54,3; 67,7)

	B2 (Yamagata)* 
	59,7 (52,9; 66,3)

	
	GMTR (95%-os CI) (b)

	A (H1N1)* 
	3,81 (3.11; 4,66)

	A (H3N2)*
	8,63 (6,85; 10,9)

	B1 (Victoria)* 
	8,48 (6,81; 10,6)

	B2 (Yamagata)* 
	6,26 (5,12; 7,65)


*A/H1N1: A/Michigan/45/2015 (H1N1) pdm09-szerű vírus; A/H3N2: A/Hong Kong/4801/2014 (H3N2)-szerű vírus; 
B1: B/Brisbane/60/2008-szerű vírus (B/Victoria törzs); 
B2: B/Phuket/3073/2013-szerű vírus (B/Yamagata törzs)
N: az adott végpontra vonatkozóan elérhető adatokkal rendelkező alanyok száma
GMT: mértani átlag titer; CI (Confidence Interval): konfidenciaintervallum
(a) SC (Seroconversion): szerokonverzió vagy SI (Significant Increase): jelentős növekedés: a < 10-es (1/hígítás) beoltás előtti titerrel rendelkező alanyok esetében a ≥ 40-es (1/hígítás) beoltás utáni titerrel rendelkező alanyok aránya, és a ≥ 10-es (1/hígítás) beoltás előtti titerrel rendelkező alanyok esetében, a beoltás előtti titer ≥ négyszeres emelkedését mutató alanyok aránya a beoltás utáni titerhez viszonyítva
(b) GMTR: mértani átlag titerek aránya: az egyes titer arányok mértani átlaga (beoltás utáni/előtti titerek)

A szülés időpontjában, az anyai vérminta (BL03M), a köldökzsinórvér-minta (BL03B) és a placentális transzfer (BL03B/BL03M) alapján HAI módszer szerint értékelt immunogenitási eredmények leíró értékelését a 6. táblázat tartalmazza.

6. táblázat: Immunogenitási eredmények leíró értékelése HAI módszer alapján a Vaxigrip Tetra alkalmazását követően
	Antigén törzs
	QIV 
N=178

	
	BL03M (anyai vér)†
GMT (95%-os CI) 

	A (H1N1)* 
	304 (265; 349)

	A (H3N2)*
	178 (146; 218)

	B1 (Victoria)*
	290 (247; 341)

	B2 (Yamagata)* 
	547 (463; 646)

	
	BL03B (köldökzsinórvér)**
GMT (95% CI) 

	A (H1N1)* 
	576 (492; 675)

	A (H3N2)*
	305 (246; 379)

	B1 (Victoria)* 
	444 (372; 530)

	B2 (Yamagata)*
	921 (772; 1099)

	
	Placentális transzfer: BL03B/BL03M§ GMT (95% CI)

	A (H1N1)* 
	1,89 (1,72; 2,08)

	A (H3N2)* 
	1,71 (1,56; 1,87)

	B1 (Victoria)* 
	1,53 (1,37; 1,71)

	B2 (Yamagata)* 
	1,69 (1,54; 1,85)

	N: az adott végpontra vonatkozóan elérhető adatokkal rendelkező alanyok száma: azok a nők, akik kvadrivalens (QIV) vakcinát kaptak, az oltást követően legalább 2 hét elteltével szültek, és a szülés idején elérhető köldökzsinór- és anyai vérmintával rendelkeztek.
*A/H1N1: A/Michigan/45/2015 (H1N1) pdm09-szerű vírus; A/H3N2: A/Hong Kong/4801/2014 (H3N2)-szerű vírus; 
B1: B/Brisbane/60/2008-szerű vírus (B/Victoria törzs) 
B2: B/Phuket/3073/2013-szerű vírus (B/Yamagata törzs)

	§ Ha egy anyának több gyermeke van, az anya titer értékei a gyermekek számával lettek felszorozva



Azoknál a nőknél, akiknél a Vaxigrip Tetra-t a terhesség második vagy harmadik trimeszterében adták be, az anya és az újszülött között fennálló placentális antitest-transzfernek megfelelően, a szülésnél a köldökzsinórmintában lévő antitestek szintje magasabb, mint az anyai vérmintában.
Ezek az adatok összhangban állnak a passzív védelem kialakulásával, amit a Malin, Nepálban és Kelet-Afrikában Vaxigrip-pel végzett klinikai vizsgálatok során bizonyítottak olyan születéstől körülbelül 6 hónapos kor közötti csecsemőknél, akiknek az édesanyját a terhesség második vagy harmadik trimeszterében oltották be (lásd „A Vaxigrip Tetra hatásossága” című alfejezetet).

Gyermekek és serdülők
· 9 év és betöltött 18  éves kor közötti gyermekek és serdülők:
A 9 év és betöltött 18 éves kor közötti, 429 gyermek és serdülő esetén, akik egy dózis Vaxigrip Tetra-t kaptak, a vakcinában található 4 törzs ellen kiváltott immunválasz hasonló volt a 18–60 év közötti felnőttekben kiváltott immunválaszhoz.

· 6 hónap és 8 év közötti gyermekek:
Összesen 863, 3 és 8 év közötti gyermek kapott egy vagy két dózis Vaxigrip Tetra-t az előzőleg kapott influenza elleni védőoltások függvényben.
Az egy vagy két adagos Vaxigrip Tetra oltási sorozatot kapó gyermekek hasonló immunválaszt mutattak az adott séma utolsó adagját követően.
A Vaxigrip Tetra hatásossága mellett a Vaxigrip Tetra két 0,5 ml-es dózisának immunogenitását értékelték a Vaxigrip Tetra utolsó injekciójának beadását követő 28 nappal a HAI módszer szerint 341 6 és 35 hónap közötti gyermeknél.
Az immunogenitási eredményeket az alábbi táblázat foglalja össze:

7. táblázat: 6 hónap és 8 év közötti gyermekek immunogenitási eredményei
	Antigéntörzs
	6 és 35 hónap között
N = 341
	3 és 8 év között
N = 863

	GMT (95%-os CI)

	A (H1N1)
	641 (547; 752)
	971 (896; 1052)

	A (H3N2)
	1,071 (925; 1,241)
	1568 (1451; 1695)

	B (Victoria)
	623 (550; 706)
	1050 (956; 1154)

	B (Yamagata)(a)
	1,010 (885; 1,153)
	1173 (1078; 1276)

	SC % (95%-os CI)(b)

	A (H1N1)
	90,3 (86,7; 93,2)
	65,7 (62,4; 68,9)

	A (H3N2)
	90,3 (86,7; 93,2)
	64,8 (61,5; 68,0)

	B (Victoria)
	98,8 (97,0; 99,7)
	84,8 (82,3; 87,2)

	B (Yamagata)(a)
	96,8 (94,3; 98,4)
	88,5 (86,2; 90,6)

	GMTR (95%-os CI)(c)

	A (H1N1)
	36,6 (30,8; 43,6)
	6,86 (6,24; 7,53)

	A (H3N2)
	42,6 (35,1; 51,7)
	7,49 (6,72; 8,35)

	B (Victoria)
	100 (88,9; 114)
	17,1 (15,5; 18,8)

	B (Yamagata)(a)
	93,9 (79,5; 111)
	25,3 (22,8; 28,2)


N = az adott végpontra vonatkozóan elérhető adatokkal rendelkező alanyok száma
GMT: mértani átlag titer; CI: konfidenciaintervallum; 
(a) N = 862 a 3–8 éves csoport esetén.
(b) SC (Seroconversion): szerokonverzió vagy Jelentős növekedés: A < 10-es (1/hígítás) beoltás előtti titerrel rendelkező alanyok esetében a ≥ 40-es (1/hígítás) beoltás utáni titerrel rendelkező alanyok aránya, és a ≥ 10-es (1/hígítás) beoltás előtti titerrel rendelkező alanyok esetében, a beoltás előtti titer ≥ négyszeres emelkedését mutató alanyok aránya a beoltás utáni titerhez viszonyítva.
(c) GMTR (Geometric Mean Titer Ratio): mértani átlag titerek aránya az egyes titer arányok mértani átlaga (beoltás utáni/előtti titerek).

Ezek az immunogenitási adatok alátámasztó információval szolgálnak a vakcina hatásosságát támogató adatokat illetően, amelyek ennél a korcsoportnál rendelkezésre állnak (lásd a Vaxigrip Tetra hatásossága részt).

5.2	Farmakokinetikai tulajdonságok

Nem értelmezhető.

5.3	A preklinikai biztonságossági vizsgálatok eredményei

A hagyományos – ismételt adagolású és helyi toxicitási, reprodukcióra és fejlődésre kifejtett toxicitási és farmakológiai biztonságossági vizsgálatokból származó nem klinikai jellegű adatok azt igazolták, hogy a készítmény alkalmazásakor humán vonatkozásban különleges kockázat nem várható.


6.	GYÓGYSZERÉSZETI JELLEMZŐK

6.1	Segédanyagok felsorolása

Pufferoldat:
· nátrium-klorid
· kálium-klorid
· dinátrium-hidrogén-foszfát-dihidrát
· kálium-dihidrogén-foszfát
· injekcióhoz való víz

6.2	Inkompatibilitások

Kompatibilitási vizsgálatok hiányában ez a gyógyszer nem keverhető más gyógyszerekkel.

6.3	Felhasználhatósági időtartam

1 év

6.4	Különleges tárolási előírások

Hűtőszekrényben (2 °C – 8 °C) tárolandó. Nem fagyasztható! A fénytől való védelem érdekében a fecskendőt tartsa a dobozában.

6.5 Csomagolás típusa és kiszerelése

0,5 ml szuszpenzió előretöltött (I. típusú üveg) fecskendőben, ráerősített tűvel, (elasztomer klórbutil vagy brómbutil) gumidugattyúval – csomagolási egység: 1 db vagy 10 db vagy 20 db dobozonként.

0,5 ml szuszpenzió előretöltött (I. típusú üveg) fecskendőben, (elasztomer brómbutil) gumi dugattyúval és (polikarbonát) zárósapkával felszerelve
- 1, 10 vagy 20 előretöltött fecskendő tű nélkül,
- 1, 10 vagy 20 előretöltött fecskendő különálló (polikarbonát) biztonsági pajzzsal ellátott (rozsdamentes acél) tűvel.
 
Nem feltétlenül mindegyik kiszerelés kerül kereskedelmi forgalomba.

6.6	A megsemmisítésre vonatkozó különleges óvintézkedések és egyéb, a készítmény kezelésével kapcsolatos információk 

A vakcinának alkalmazás előtt szobahőmérsékletűnek kell lennie.

Használat előtt fel kell rázni.

[bookmark: _Hlk129879783]Előkészület a beadáshoz

A szuszpenziós injekciót tartalmazó fecskendőt beadás előtt szabad szemmel meg kell vizsgálni. Bármilyen idegen részecske jelenléte, szivárgás, a dugattyú idő előtti benyomása vagy a védőkupak zárófóliájának sérülése esetén, dobja ki az előretöltött fecskendőt.
A fecskendő kizárólag egyszeri beadásra való és tilos újra felhasználni.

A Luer Lock-kal ellátott előretöltött fecskendő használati utasítása:

[bookmark: _Hlk129879866]A ábra: A: Luer Lock-kal ellátott fecskendő merev védőkupakkal
[image: ]


	1. lépés: Az egyik kezével fogja a Luer Lock adaptert (anékül, hogy hozzáérne a fecskendő dugattyújához vagy a fecskendőtesthez), a másikkal pedig csavarja le a védőkupakot.




	[image: ]

	2. lépés: A tű fecskendőhöz történő csatlakoztatásához óvatosan csavarja rá a tűt a fecskendő Luer Lock adapterére addig, amíg kis ellenállást nem érez. 

	[image: ]



A biztonsági tűvel és Luer Lock-kal ellátott előretöltött fecskendő használati utasítása:

Kövesse az 1. és 2. lépésben fent leírtakat a Luer Lock-kal ellátott fecskendő és a biztonsági tű összeillesztéséhez.


	B ábra: A biztonsági tű tokja
	C ábra: A biztonsági tű tartozékai (használatra előkészítve)

	[image: ]
	[image: ]




	3. lépés: Húzza le egyenesen a biztonsági tű tokját. A tűt a biztonsági tűvédő és tűsapka fedi.



	4. lépés:
A: Hajtsa fel a tűről a biztonsági tűvédőt a fecskendőtest irányába az ábrán látható szögben.
B: Húzza le egyenesen a tűről a tűsapkát.


	
[image: ]

	5. lépés: Az injekció beadása után hajtsa vissza (rögzítse) a biztonsági tűvédőt egy kézzel, az ábrákon bemutatott három mód közül választva: nyomja szilárd felülethez, vagy a hüvelykujj, illetve a mutatóujj segítségével pattintsa vissza a helyére.
Megjegyzés: Egy kattanást fog hallani és/vagy érzékelni, ha a biztonsági tűvédő megfelelően csukódott rá a tűre.

	


[image: ]

	6. lépés: A biztonsági tűvédő megfelelő rögzítéséről szemrevételezéssel is meg kell győződni. A biztonsági tűvédőnek teljesen vissza kell záródnia (rögzítve kell lennie) ahogy a C ábrán látható. 
Megjegyzés: Ha a biztonsági tűvédő teljesen visszazáródott a helyére (rögzítve van), kissé ferde szögben áll a tűhöz képest.

A D ábrán az látható, amikor a biztonsági tűvédő NINCS teljesen visszazárva (rögzítve).



	







	Figyelmeztetés: A biztonsági szerkezetet nem szabad úgy kinyitni (kirögzíteni), hogy a tűt kifeszítik a biztonsági tűvédőből.



Bármilyen fel nem használt gyógyszer, illetve hulladékanyag megsemmisítését a gyógyszerekre vonatkozó előírások szerint kell végrehajtani.

Megjegyzés:  (egykeresztes)
Osztályozás: II. csoport
Kizárólag orvosi rendelvényhez kötött gyógyszer (V).


7.	A FORGALOMBA HOZATALI ENGEDÉLY JOGOSULTJA

Sanofi Winthrop Industrie
82 Avenue Raspail
94250 Gentilly
Franciaország


8.	A FORGALOMBA HOZATALI ENGEDÉLY SZÁMA(I)

OGYI-T-23068/01	1×0,5 ml	ráerősített tűvel elasztomer klórbutil gumidugattyúval
OGYI-T-23068/02	1×0,5 ml	ráerősített tűvel brómbutil gumidugattyúval
OGYI-T-23068/03	1×0,5 ml	ráerősített tű nélkül elasztomer klórbutil gumidugattyúval
OGYI-T-23068/04	1×0,5 ml	ráerősített tű nélkül brómbutil gumidugattyúval
OGYI-T-23068/05	10×0,5 ml	ráerősített tűvel elasztomer klórbutil gumidugattyúval
OGYI-T-23068/06	10×0,5 ml	ráerősített tűvel brómbutil gumidugattyúval
OGYI-T-23068/07	10×0,5 ml	ráerősített tű nélkül elasztomer klórbutil gumidugattyúval
OGYI-T-23068/08	10×0,5 ml	ráerősített tű nélkül brómbutil gumidugattyúval
OGYI-T-23068/09	20×0,5 ml	ráerősített tűvel elasztomer klórbutil gumidugattyúval
OGYI-T-23068/10	20×0,5 ml	ráerősített tűvel brómbutil gumidugattyúval
OGYI-T-23068/11	20×0,5 ml	ráerősített tű nélkül elasztomer klórbutil gumidugattyúval
OGYI-T-23068/12	20×0,5 ml	ráerősített tű nélkül brómbutil gumidugattyúval


9.	A FORGALOMBA HOZATALI ENGEDÉLY ELSŐ KIADÁSÁNAK/ MEGÚJÍTÁSÁNAK DÁTUMA 

A forgalomba hozatali engedély első kiadásának dátuma: 2016. július 22.


10.	A SZÖVEG ELLENŐRZÉSÉNEK DÁTUMA

[bookmark: _GoBack]2026. február 06.

